JY LEES NOU Van Gert Koevert tot Sunel – langpad-liedjies vir jou
Dié verskeidenheid musiekuitreikings sal ’n mens in ’n japtrap in ’n vakansiestemming plaas.
Dit is die sanger met die slaapkameroë se vierde album.
Die titelsnit en Speel die Musiek is moderne popliedjies wat die voete sal laat jeuk en die dansvloere sal laat lewe kry.
Sy weergawe van Bon Jovi se treffer Bed of Roses is minder suksesvol, maar Sound of Silence (Simon & Garfunkel) is ’n lekkerte op die oor.
’n Popballade geklee in ’n effense technostyl deur die sanger-akteur wat in 2013 in die musiekfliek As Jy Sing sy debuut gemaak het.
Die enkelsnit het ’n lewendige tempo en is bedoel vir die jongklomp wat van skemer nagklubs hou.
Dié wat effens negatief oor die liefde voel, sal aanklank vind by die lirieke.
Jannie vier al amper 50 jaar as Afrikaanse sanger, maar hy het lank laas ’n oorspronklike album uitgereik. Daarom is dié een, in ’n storievertelstyl, uiters welkom.
Die titelsnit en die liedjie Jy Kyk Sag staan uit as treffermateriaal.
Die rockverwerking van sy groot 1981-treffer, ’n Liedjie vir Jou, is hoendervelmooi.
Dié passievolle liefdesliedjie is die jongste enkelsnit van Sky Ocean se album Spore van My Hart.
Dit vertel van al die vlekke wat gewese geliefdes op ’n mens se lewe laat. Dit is nie dansklubmateriaal nie, maar sielsmooi vir laataand-alleentye met ’n glas rooiwyn.
Die album is ’n absolute moet vir liefhebbers van intelligente lirieke.
Dié kontemporêre popliedjie is die Maskerssangeres se tweede enkelsnituitreiking vanjaar.
Dit wil inspireer en mense aanmoedig om op te staan en te skree: “Ek word sterker!” Elkeen van ons het soms daardie ekstra motivering nodig om aan te gaan, verduidelik die sangeres, wat die enkelsnit saam met Hugo Ludik geskryf het.
Dié tweede enkelsnit volg op Sunel se debuuttreffer, Fickle Heart. Die gestroopte musikale verwerking en hartslirieke sal spreek tot alle romantiese siele wat in ewige en diep liefde glo. Dit is beslis ’n opname met meriete.
Ons sien daarna uit om haar debuutalbum, waaraan sy tans werk, te hoor.
ANDERKANT DIE HIGHWAY
Dit is een van daardie albums wat liefhebbers van rou rock en alternatiewe musiek moeilik sal neersit.
Hoogtepunte deur die sanger met die grinterige stem en lae register is snitte soos Only Jesus Knows, Nuwe Oë en die titelsnit. Die album is ’n rit wat ’n mens nie sommer vergeet nie.
Die musikant is eintlik ’n bekende klankingenieur van Gauteng. Hy het oor die afgelope sowat agt jaar ook as sanger naam gemaak. Die album is ’n toonvenster vir die talent van die jong sanger met ’n stem wat soos ’n kombinasie van Adam Tas en Theuns Jordaan klink. Al die liedjies is oorspronklike materiaal, hoofsaaklik deur hom en Anton Botha geskryf.
Meer oor: speellys| musiek| jannie du toit| treffers
Platejoggie Marshmello: 'Ek het nie roem nodig nie'
Op ons speellys: Goue oues en blinknuwe treffers
Hier is die albums wat op ons speellys pronk!